  PATVIRTINTA

Telšių lopšelio-darželio „Nykštukas“

direktoriaus 2025 m. gegužės 08 d.

įsakymu Nr. V1-36

**TELŠIŲ LOPŠELIO-DARŽELIO „NYKŠTUKAS“**

**DARBININKO PAREIGYBĖS APRAŠYMAS**

**I SKYRIUS**

**PAREIGYBĖ**

1. Darbininkas yra nekvalifikuotas Telšių lopšelio-darželio „Nykštukas“ darbuotojas.

2. Pareigybės lygis – D (I pakopa), kodas – 931304.

3. Pareigybės paskirtis - pareigybė reikalinga įstaigos patalpų, įrengimų, lauko inventoriaus ir smulkaus pastato remonto bei priežiūros reikalavimų vykdymui.

4. Pareigybės pavaldumas direktoriaus pavaduotojui ūkiui ir bendriesiems klausimams.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Darbuotojas, einantis šias pareigas, turi atitikti šiuos specialius reikalavimus:

5.1. Darbininko pareigoms priimamas dirbti asmuo, turintis ne jaunesnį kaip 18 metų amžių, nustatyta tvarka pasitikrinęs sveikatą, išklausęs įvadinį ir darbo vietoje instruktažus, susipažinęs su elektrosaugos bei priešgaisrinės saugos reikalavimais bei vidaus darbo tvarkos taisyklėmis.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

6. Prižiūrėti ir tvarkyti lopšeliui-darželiui priklausantį pastatą, remontuoti patalpas ir inventorių, dirbti aplinkos tvarkymo darbus.

7. Stebėti ir laiku pasirūpinti, kad patalpų apšvietimas būtų ne mažesnis kaip numatyta higienos normose.

8. Atlikti statybinius ir remonto darbus.

9. Privalo laikytis vidaus darbo tvarkos taisyklių.

10. Privalo savo dirbtuvėse turėti būtinus įrankius ir prietaisus. Šie turi būti atitinkamai atestuoti ir laiku patikrinti.

11. Prižiūrėti darbui skirtus įrankius bei įrengimus.

12. Remontuoti ir montuoti inventorių.

13. Apžiūrėti darbo vietą ir pašalinti nereikalingus daiktus, galinčius trukdyti darbui ar sukelti nelaimingą atsitikimą.

14. Palaikyti švarą ir tvarką savo darbo vietoje bei medžiagų sandėliavimo vietoje.

15. Užtikrinti, kad nebūtų naudojamasi buitiniais elektros prietaisais, kurie uždrausti naudoti veikiančiais normatyvais. Laikytis darbo saugos ir elektrosaugos reikalavimų. Laikytis įrengimų eksploatavimo taisyklių, darbų saugos instrukcijų;

16. Nedirbti su techniškai netvarkingomis darbo priemonėmis.

17. Atlikti kitus lopšelio-darželio direktoriaus ir direktoriaus pavaduotojo ūkiui ir bendriesiems klausimams priskirtus darbus.

**IV SKYRIUS**

**ATSAKOMYBĖ**

18. Darbininkas atsakingas už:

18.1. darbo įrankių ir įrenginių saugumą;

18.2. savalaikį ir kokybišką pavestų užduočių vykdymą;

18.3. žalą, padarytą lopšeliui-darželiui dėl savo kaltės ar neatsargumo;

18.4. vandentiekio ir kanalizacijos normalų veikimą ir jų remontą;

18.5. tinkamą lopšelio-darželio elektros ūkio funkcionavimą, už elektros įrengimų profilaktinę priežiūrą ir jų saugumą;

18.6. atsitikus nenumatytiems atvejams lopšelyje-darelyje, lopšelio-darželio direktoriaus, direktoriaus pavaduotojo ūkiui ir bendriesiems klausimams, reikiamų specialiųjų tarnybų ir kt. informavimą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUSIPAŽINAU

Data \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)